నెల్లికంటి సత్యం

నెల్లికంటి సత్యం యాదవ్ తెలంగాణ రాష్ట్రానికి చెందిన రాజకీయ నాయకుడు. ఆయన 2025లో తెలంగాణ శాసనమండలికి జరగనున్న ఎన్నికలలో ఎమ్మెల్యేగా కోటా నుండి సీపీఐ పార్టీ ఎమ్మెల్సీగా ప్రకటించారు.
జననం విద్యాభ్యాసం
నెల్లికంటి సత్యం 1969 జూన్ 6న తెలంగాణ రాష్ట్రం, నల్గొండ జిల్లా, మునుగోడు మండలం, ఎల్గలగూడెం గ్రామంలో జన్మించాడు. ఆయన పొలిటికల్ సైన్స్ లో పోస్టు గ్రాడ్యుయేషన్ పూర్తి చేశాడు.

రాజకీయ జీవితం
నెల్లికంటి సత్యం విద్యార్థి దశ నుండే రాజకీయాల పట్ల ఆసక్తితో సీపీఐ పార్టీ ద్వారా రాజకీయాల్లోకి వచ్చి 1985 నుంచి 2000 వరకు పార్టీ యువజన విభాగం ఏఐవైఎఫ్ నల్గొండ జిల్లా కార్యదర్శిగా, అధ్యక్షుడిగా పని చేశాడు. ఆయన 2010 నుండి 2016 వరకు మునుగోడు మండల కార్యదర్శిగా, 2016 నుంచి నల్గొండ జిల్లా సీపీఐ సహాయ కార్యదర్శిగా, 2020 నుంచి జిల్లా కార్యదర్శిగా, పార్టీ రాష్ట్ర కార్యవర్గ సభ్యుడిగా పని చేస్తూ 2023లో జరిగిన శాసనసభ ఎన్నికలలో మునుగోడు నుండి టికెట్ ఆశించగా పొత్తులో భాగంగా కాంగ్రెస్ పార్టీకి కేటాయించడంతో ఆ పార్టీ అభ్యర్థి గులుపు కోసం కృషి చేశాడు.

నెల్లికంటి సత్యంను 2025లో తెలంగాణ శాసనసమండలికి జరిగిన ఎన్నికలలో ఎమ్మెల్యే కోటా ఎన్నికల్లో ఆయనను మార్చి 9న సీపీఐ పార్టీ అభ్యర్థిగా ప్రకటించారు. ఆయన మార్చి 13న ఎమ్మెల్సీగా ఏకగ్రీవంగా ఎన్నికైనట్టు రిటర్నింగ్ అధికారి ప్రకటించాడు. ఆయన 2025 ఏప్రిల్ 7న శాసనమండలి సభ్యుడిగా ప్రమాణ స్వీకారం చేశాడు.

మూలాలు

వర్గం:తెలంగాణ వ్యక్తులు
వర్గం:తెలంగాణ రాజకీయ నాయకులు
వర్గం:1969 జననాలు